CELEX: 21999D0169
Language: hr
Date: 1999-11-26 00:00:00
Title: Odluka Zajedničkog odbora EGP-a br. 169/1999 od 26. studenoga 1999. o izmjeni Priloga XIII. (Promet) Sporazumu o Europskom gospodarskom prostoru

11/Sv. 091
            
            
               HR
            
            
               Službeni list Europske unije
            
            
               121
            
         21999D0169
   
               L 061/25
            
            
               SLUŽBENI LIST EUROPSKE UNIJE
            
            
               26.11.1999.
            
         
      ODLUKA ZAJEDNIČKOG ODBORA EGP-a
   br. 169/1999
   od 26. studenoga 1999.
   o izmjeni Priloga XIII. (Promet) Sporazumu o Europskom gospodarskom prostoru
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 85/1999 od 25. lipnja 1999. (1)
               
            
         
               (2)
            
            
               Direktivu Vijeća 98/76/EZ od 1. listopada 1998. o izmjeni Direktive 96/26/EZ o odobrenju za obavljanje djelatnosti prijevoznika u cestovnom prijevozu roba i putnika i o međusobnom priznavanju diploma, svjedodžbi i drugih dokaza o formalnim kvalifikacijama čija je namjena olakšati tim prijevoznicima pravo na slobodu poslovnog nastana u nacionalnom i međunarodnom prijevozu (2) treba unijeti u Sporazum.
            
         
               (3)
            
            
               Lihtenštajnu se odobrava prijelazno razdoblje po pitanju odredaba Direktive 98/76/EZ,
            
         ODLUČIO JE:
   Članak 1.
   U točku 19. (Direktiva Vijeća 96/26/EZ) u Prilogu XIII. Sporazumu dodaje se sljedeće:
   „, kako je izmijenjeno:
   
               —
            
            
               
                  398 L 0076: Direktivom Vijeća 98/76/EZ od 1. listopada 1998. (SL L 277, 14.10.1998., str. 17.).
            
         Odredbe Direktive se za potrebe sadašnjeg Sporazuma tumače uz sljedeće prilagodbe:
   
               (a)
            
            
               Lihtenštajn treba zadovoljiti izmjene Direktive nastale Direktivom Vijeća 98/76/EZ do 26. studenoga 2000.;
            
         
               (b)
            
            
               u članku 3. stavku 3. točki (c), po pitanju država članica EFTA-e, umjesto ‚one nacionalne valute koje ne sudjeluju u trećoj fazi monetarne unije’, treba stajati ‚nacionalne valute država članica EFTA-e’, a umjesto ‚objavljeno u Službenom listu Europskih zajednica’ treba stajati ‚službeno objavljeno u svakoj državi članici EFTA-e’;
            
         
               (c)
            
            
               države članice EFTA-e trebaju priznati svjedodžbu Zajednice koju je izdala država članica EZ-a u skladu s člankom 3. stavkom 4. točkom (d) Direktive. U svrhu takvog priznavanja, u odredbama svjedodžbe Zajednice koja je utvrđena u Prilogu I.a Direktivi, umjesto ‚države članice’ treba stajati ‚države članice EZ-a, Island, Lihtenštajn i/ili Norveška’;
            
         
               (d)
            
            
               Zajednica i države članice EZ-a trebaju priznati svjedodžbu koju su izdali Island, Lihtenštajn i Norveška u skladu s Direktivom kako je prilagođena Dodatkom 7. ovog Priloga;
            
         
               (e)
            
            
               kada se izdaje u Islandu, Lihtenštajnu i Norveškoj, svjedodžba treba odgovarati modelu koji je utvrđen Dodatkom 7. ovog Priloga.”
            
         Članak 2.
   Dodatak u Prilogu ovoj Odluci postaje Dodatak 7. Prilogu XIII. Sporazumu.
   Članak 3.
   Tekstovi Direktive 98/76/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 27. studenoga 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. studenoga 1999.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 296, 23.11.2000., str. 45.
   
      (2)  SL L 277, 14.10.1998., str. 17.
   PRILOG
   Odluci br. 169/1999 Zajedničkog odbora EGP-a
   „
         DODATAK 7.
         SVJEDODŽBA NAVEDENA U PRILOGU I.a DIREKTIVE VIJEĆA 98/76/EZ, KAKO JE PRILAGOĐENA ZA SPORAZUM O EGP-u
         
            (vidjeti prilagodbu (d) u točki 19. Priloga XIII. Sporazumu)
         
         
            PRILOG I.a
            EUROPSKI GOSPODARSKI PROSTOR
            
               
            
               
         
      ”